Statira

Statira (; ) — Əhəmənilər sülaləsindən olan Persiyalı III Daranın arvadı olan Persiya kraliçası.

O, ehtimal ki, ərinin bacısı idi. O, əri müharibəyə gedəndə onu müşayiət edirdi. Məhz buna görə o, İss döyüşündən sonra Makedoniyalı İskəndər tərəfindən eramızdan əvvəl 333-cü ildə İss şəhərində əsir düşmüşdür. Onun əri, anası Sisiqambis və qızları II Statira və Dripetida də daxil olmaqla, İskəndərdən qaçarkən bütün ailəsini ərazidə tərk etdi. İskəndərin onlara böyük hörmətlə yanaşdığı bildirilir.

Statira eramızdan əvvəl 332-ci ilin əvvəllərində Oxus adlı oğlunu dünyaya gətirərkən öldü. O, İskəndər tərəfindən Böyük Fars Kralının həyat yoldaşı statusuna uyğun olaraq dəfn edildi. Daranın anası Sisiqambis İskəndərə ömürlük hörmət və həqiqi dostluq bəsləyirdi.

Eramızdan əvvəl 324-cü ildə qızı Statira İskəndərlə, digər qızı Dripetida isə onun döyüş yoldaşlarından biri olan Hefestionla evləndi. İskəndər bir il sonra vəfat etdikdə, bu kral fars qadınları onun ölümünə yas tutdular, bu da sadəcə diplomatik münasibətlərdən daha çox şəxsi münasibətləri göstərirdi. Plutarxın dediyinə görə, onun hər iki qızı İskəndərin başqa arvadı Roksana və İsgəndərin generallarından olan Perdikka tərəfindən öldürülüb. İskəndərin ölüm xəbərini eşidən Sisiqambis ailəsi ilə vidalaşaraq divara tərəf dönüb və ölümünə qədər oruc tutub.

 Tarixi romanlar və filmlər 
 Statira Stefani Tornton tərəfindən yazılmış "Fathin arvadı" romanındakı kiçik personajdır, 2015, yumşaq cild, 
 Oliver Stounun 2004-cü ildə çəkdiyi "İskəndər" filmində Statira rolunu Anneliz Hezm canlandırır.

 Həmçinin bax 

 İstinadlar 

 Xarici keçidlər